Sobre la inconstància de les dones
Ab lo llarg temps lo tigre mes feros
Acostuma amansar sa gran bravesa;
Y l' toro brau se humilla ab tal mansesa,
Fins a portar un jou sobre del tos.

Ab lo llarg temps apren de balla un gos,
Y lo falco de anar ab lleugeresa
Sobre la cassa, y darla cuand es presa;
Y axi s' fan domestichs lo Lleo y lo Os.

Ab lo llarg temps, ab llengua cefallosa,
Lo papagall paraulas pronuncia,
Y lo Elefant apren terme y criansa.

Ab lo llarg temps tota y cualsevol cosa
Se alcansa; y casi en tot vens la porfia,
Sino la dona, constant en sa mudansa.

Sonets